遊曾無慍園可賦者十餘處其大莫如樂山次莫如滄洲畫趣先課二古風 樂山
作者：曾丰
朝代：宋

paragraphs: 至靜之體首歸坤，自乾德外坤爲尊，吾宗有志未敢言。
至靜之體次歸艮，自坤德外艮爲近，吾宗有志不容遜。
磊隗胸中自□山，外觀更具山之間。
表裏相融艮機關，彼萬泪隨吾屹立。
堂中人與山爲一，雖介于石不終日。
無心聊與雲俱出，傅巖沃雨商郊乾。
林然蠢爾涵殊恩，老後閑身霽後雲，㟏岈深處歸根□。